12252026 | Jaarboeke 2018 | Universiteit van Pretoria
Program: MArch (Professioneel)
12252026 Fakulteit Ingenieurswese, Bou-omgewing en Inligtingtegnologie Minimum duur van studie: 1 jaar Totale krediete: 180
Die Magister in Argitektuur (Professioneel) is 'n gedoseerde magistergraad vir die doeleinde om as kandidaat professionele argitek by die Suid-Afrikaanse Raad vir die Argitektuurprofessie ingevolge Wet 44 van 2000 te registreer en word gedoen deur middel van 'n gedoseerde leergang, projekte, 'n ondersoekende ontwerp miniverhandeling en 'n ontwerpprojek en -diskoers.
'n Kandidaat vir die graadprogram Magister in Argitektuur (Professioneel) moet:
(1) 'n gegradueerde met 'n BArchHons of ekwivalente universiteitsgraad wees;
(2) oor 'n toepaslike erkende tersiêre kwalifikasie op honneursgraadvlak beskik;
(3) oor 'n kwalifikasie beskik wat deur die Departementshoof in oorlegpleging met die Dekaan as voldoende beskou word (waar nodig) die toestemming van die Senaat verkry en enige ander voorgeskrewe vereistes nakom.
Kandidate genoem in (1) (2) en (3) hierbo
(iii) moet 'n portefeulje en/of ontwerpjoernaal voorlê wat die vereiste vlak van vaardigheid en bevoegdheid demonstreer en
wat as 'n rekord van sodanige kandidaat se ondervinding in die dissipline beskou kan word;
Die onderwerp waaroor die finale Ontwerpprojek (DIT 801 & DPD 801) handel, moet deur die Departementshoof goedgekeur word.
Die graad word aan 'n student toegeken wat die voorgeskrewe aantal krediete verwerf het. Studente wat op voorwaardes toegelaat is, moet aan al die voor-waardes voldoen voordat die volle 700-reeks modulekrediete en die graad toegeken word.
Die graad word met lof toegeken aan 'n student wat met eerste registrasie beide die Ondersoekende ontwerp miniverhandeling (DIT 801) en die Ontwerpprojek en diskoers (DPD 801) met onderskeiding (75%) slaag mits die graad binne die minimum voorgeskrewe tydperk voltooi en alle ander finalejaarmodules met eerste registrasie geslaag is.